Bourc'h-Baz

Bourc'h-Baz a zo ur gumun a Vreizh e Liger-Atlantel, e kreisteiz ar vro. Bourc'h-Baz a vez graet eus ar vourc'h, ha peder c'hêr : Kervaleg, Tregate, Rofia ha Kermouzeñ. Douaroniezh En hanternoz da aber al Liger emañ, er c'hornôg da Sant-Nazer, e ledenez ar Groazig, stok er c'hreisteiz ouzh paludoù Gwenrann. Anv Erwan Vallerie (1995) : Baf, 853; Uas, 862; Baht Uuenrann, Bath Uuenran, XIè; Bath Guerran, XIIè; Baz, 1287; Baaz (klotenn 'pas'), 1381; Baz, 1396; L'isle de Bas, 1449; S. Guinolay de Barz, 1453; Bas, 1493; Bas, 1630; Bourg-de-Barz, 1779 Ardamezioù Istor Dispac'h Gall Krouet e voe kumun Bourc'h-Baz e 1790 diwar ar barrez katolik. Lakaet e voe da benn Kanton Bourc'h-Baz hag e Bann Gwenrann. E 1800 e voe lakaet en Arondisamant Savenneg. E 1801 e voe lakaet e Kanton ar Groazig. XIXvet kantved Ar Poulgwenn Krouet e voe kumun Ar Poulgwenn e 1854 diwar ul lodenn eus tiriad kumun Bourc'h-Baz. XXvet kantved Brezel-bed kentañ Mervel a reas 94 gwaz ag ar gumun abalamour d'ar brezel, da lavaret eo 4,18% eus he foblañs e 1911. Eil Brezel-bed D'ar 16 a viz Meurzh 1942 e kouezhas ur c'harr-nij (Manchester marilhet L7485 ha kodet ZM-?) eus aerlu ar Rouantelezh-Unanet (Royal Air Force') e Bourc'h-Baz. Mervel a reas e eizh nijour, tri anezhe a voe douaret e Pornizh, daou all er Baol-Skoubleg hag unan e Bro-Saoz; ne voe ket kavet korfoù an daou nijour all. Mervel a reas seizh den abalamour d'ar brezel. XXIvet kantved Lakaet e voe ar gumun e Kanton ar Baol-Skoubleg pa voe diskaret Kanton ar Groazig e 2014. Brezhoneg 83,8 % eus anvioù-lecʼh ar gumun a zo brezhonek. Ur rannyezh eus ar brezhoneg a veze komzet e kêriadennoù zo tro-dro da Vourcʼh-Baz betek deroù an XXvet kantved. Monumantoù ha traoù heverk Peulvan Sant-Mikael. Mirdi ar paludoù-holen, e kreiz-kêr plasenn Adèle Pichon. Iliz katolik Sant Wenole, luc’hskeudennoù. Chapel Itron-Varia ar Palud holen. Monumant ar re varv. D’an 8 a viz Gouhere 1923 e voe dioueliet. Monumant d’ar pevar deskard eus ar gumun bet lazhet gant ur vombezadeg e Sant-Nazer d’an 9 a viz Du 1942. Emdroadur ar boblañs abaoe 1793 Armerzherezh Biscuiterie Saint-Guénolé, gwispiderezh artizanel abaoe 1920. Melestradurezh Tud Alain Bouchart, istorour er XVIvet kantved. Tud bet marvet eno Michel Colle (Baccarat 1872 - Bourc'h-Baz 1949), livour gall. Jean Fréour (1919-2010), kizeller breizhat. Arzourien bet awenet gant Bourc'h-Baz Charles Chatellier (1861-1915), tresour ha livour gall. Joseph-Marie Le Tournier (1892 - 1972), livour. Ardamezeg ar familhoù Festoù An Assemblée du Bourg a vez aozet bep bloaz adalek 2001, e miz Ebrel, gant Kelc'h Keltiek ar Baluderien. Les Nuits Salines, "Nozioù Holen", a vez aozet bep bloaz adalek 1991, e miz Gouere. Skeudennoù Pennad kar Ar Poulgwenn. Liammoù diavaez Bourc'h-Baz war lec'hienn Geobreizh(br) Lec'hienn an ti-kêr(fr) Mirdi ar paludoù - Musée des marais salants(fr) Biscuiterie Saint-Guénolé(fr) Lec'hienn ar gouel "Nozioù Holen" (fr) Mirdi ar Paludoù-holen(fr) Levrlennadur Gildas Buron, Bretagne des marais salants : 2000 ans d'histoire, Montroulez, Skol Breizh, 1999, 175 p. Fernand Guériff & Gaston Le Floc'h, Terroirs du pays de Guérande : eil embannadur reizhet ha kresket, Gwitalmeze, Label LN, 2006, 281 p. Daveoù ha notennoù